
ЗАПИСНИК

48. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,
ОДРЖАНЕ 11. МАЈА 2026. ГОДИНЕ
Седница је почела у 11,00 часова.

Седници је председавао Верољуб Арсић, председник Одбора.

Седници су присуствовали чланови Одбора: Невена Веиновић, Тијана Давидовац, Ненад Крстић, Светлана Милијић, Пеђа Митровић, Душан Никезић, Никола Радосављевић и Акош Ујхељи.

Седници су присуствовали заменици чланова Одбора: Никола Лазић (заменик Ане Белоице Мартаћ) и Угљеша Марковић (заменик др Душана Бајатовића).

Седници нису присуствовали чланови Одбора: Мирослав Алексић, Војислав Вујић, Владимир Јелић, Ненад Митровић и Бранко Павловић нити њихови заменици.
Ристо Костов, заменик члана Одбора Ила Михајловског, приступио је седници у току обједињене расправе по тач. 1. до 13. дневног реда.

Душан Никезић и Пеђа Митровић, чланови Одбора, напустили су салу у којој се одржавала седница у току гласања по првој, односно другој тачки дневног реда.
На позив председника, седници су присуствовали и: представници Министарства финансија - Огњен Поповић, помоћник министра, Стефан Милановић и Драган Бабић из Управе за јавни дуг, Јелена Маленовић и Божидар Ристић из Сектора за финансијски систем; представници Министарства рударства и енергетике - Вељко Стаменковић, секретар министарства и Милана Илић, саветник из Сектора за нафту и гас, као и Марија Лазаревић, начелник Одељења за управљање водама и међународну сарадњу Републичке дирекције за воде.

На предлог председника, Одбор је већином гласова (девет гласова „за“, два „против“), утврдио следећи
Д н е в н и   р е д:
            1.  Разматрање Предлога закона о измени Закона о утврђивању гарантне шеме и субвенционисању дела камате као мера подршке младима у куповини прве стамбене непокретности, који је поднела Влада (број 011-1694/26 од 7. маја 2026. године), у начелу;

            2.  Разматрање Предлога закона о давању гаранције Републике Србије у корист Banca Intesa AD Beograd за измиривање обавеза Јавног предузећа „Србијагас“ Нови Сад, по основу уговора о кредиту ради изградње разводног гасовода Параћин-Бољевац-Рготина-Неготин-Прахово, који је поднела Влада (број 011-1645/26 од 30. априла 2026. године), у начелу;

            3.  Разматрање Предлога закона о давању гаранције Републике Србије у корист UniCredit Bank Srbija a.d. Beograd за измиривање обавеза Јавног предузећа „Србијагас“ Нови Сад, по основу уговора о дугорочном инвестиционом кредиту ради изградње разводног гасовода Београд-Ваљево-Лозница, који је поднела Влада (број 011-1646/26 од 30. априла 2026. године), у начелу;

            4.  Разматрање Предлога закона о давању гаранције Републике Србије у корист OTP banka Srbija a.d. Novi Sad за измиривање обавеза Јавног предузећа „Србијагас“ Нови Сад, по основу уговора о дугорочном инвестиционом кредиту за извођење радова инжењерске заштите на деоници гасне интерконекције Србија-Бугарска, који је поднела Влада (број 011-1647/26 од 30. априла 2026. године), у начелу;

            5.  Разматрање Предлога закона о давању гаранције Републике Србије у корист Banca Intesa AD Beograd, UniCredit bank Srbja a.d. Beograd и OTP banka Srbija a.d. Novi Sad за измиривање обавеза Јавног предузећа „Србијагас“ Нови Сад , по основу уговора о дугорочном инвестиционом кредиту ради изградње разводног гасовода Лесковац-Врање и три примопредајне станице, који је поднела Влада (број 011-1649/26 од 30. априла 2026. године), у начелу;

            6.  Разматрање Предлога закона о давању гаранције Републике Србије у корист Банке Поштанска штедионица акционарско друштво Београд за измиривање обавеза Јавног предузећа „Србијагас“ Нови Сад, по основу уговора о дугорочном кредиту ради гасификације Златиборског округа, који је поднела Влада (број 011-1650/26 од 30. априла 2026. године), у начелу;


7. Разматрање Предлога закона о потврђивању Уговора о кредитном аранжману купца између Републике Србије коју заступа Влада Републике Србије поступајући преко Министарства финансија у својству Зајмопримца аранжиран од стране BNP Paribas, Credit Agricolе Corporate and Investment Bank и Societe Generale у својству Овлашћених водећих аранжера са Credit Agicolе Corporate and Investment Bank у својству Банке за глобалну координацију и документацију и Credit Agricolе Corporate and Investment Bank у својству Агента EСА и Кредитног аранжмана и Societe Generale у својству Агента животне и друштвене средине и Координатора зеленог зајма и Финансијских институција наведених у Делу 1 Прилога 1 у својству Првобитних зајмодавца, који је поднела Влада (број 011-1579/26 од 24. априла 2026. године);


8. Разматрање Предлога закона о потврђивању Измене и допуне бр. 2 Уговора о зајму потписаног између Фонда за развој Абу Дабија и Владе Републике Србије за финансирање подршке буџету Републике Србије, који је поднела Влада (број 011-1580/26 од 24. априла 2026. године);


9. Разматрање Предлога закона о потврђивању Измене и допуне бр. 2 Споразума о зајму од стране и између Владе Уједињених Арапских Емирата Абу Даби Фонда за развој (Зајмодавац) и Владе Републике Србије (Зајмопримац) у вези са зајмом у износу од 1.000.000.000 америчких долара, који је поднела Влада (број 011-1581/26 од 24. априла 2026. године);

10. Разматрање Предлога закона о потврђивању Уговора о зајму уз финансијски протокол потписан дана 19. децембра 2025. године, између Владе Републике Србије и Владе Републике Француске, између Републике Србије коју представља Влада Републике Србије поступајући преко Министарства финансија као Зајмопримца и Bpifrance Assurance Export који поступа у име, за рачун и под контролом Владе Републике Француске као Зајмодавца, који је поднела Влада (број 011-1583/26 од 24. априла 2026. године);

            11. Разматрање Предлога закона о потврђивању Уговора о зајму (Пројекат изградње бране са акумулацијом Памбуковица) између Републике Србије и Европске банке за обнову и развој, који је поднела Влада (број 011-1654/26 од 30. априла 2026. године);


12. Утврђивање Предлога одлуке о престанку функције председника Републичке комисије за заштиту права у поступцима јавних набавки;


13. Утврђивање Предлога одлуке о престанку функције члана Републичке комисије за заштиту права у поступцима јавних набавки.


Одбор је већином гласова (девет гласова „за“ два „против“) прихватио предлог председника Одбора да се обави заједнички начелни и јединствени претрес о тач. 1. до 13. предложеног дневног реда, у складу са чланом 157. став 2. Пословника Народне скупштине, с тим да ће се Одбор изјашњавати о свакој тачки појединачно.


Пре преласка на рад по утврђеном дневном реду, Одбор је, већином гласова (девет гласова „за“, један „уздржан“, један није гласао), усвојио записнике 47. и 48. седнице Одбора, без примедби.
*  *  *

ЗАЈЕДНИЧКИ НАЧЕЛНИ И ЈЕДИНСТВЕНИ ПРЕТРЕС

О ТАЧ. 1. ДО 13. ДНЕВНОГ РЕДА
Огњен Поповић, помоћник министра у Министарству финансија, представио је Предлог закона о измени Закона о утврђивању гарантне шеме и субвенционисању дела камате као мере подршке младима у куповини прве стамбене непокретности.
Навео је да је током досадашње примене закона исказано велико интересовање младих за учешће у програму куповине прве стамбене непокретности, због чега су средства предвиђена за кредите покривене гаранцијом постала недовољна у односу на постојећу тражњу. Предложеним изменама предвиђено је повећање средстава за додатних 300 милиона евра, тако да укупан износ кредита покривених гаранцијом износи 900 милиона евра. У наставку, истакао је да предложене измене не представљају суштинску измену закона већ обезбеђују наставак ефикасног спровођења мера подршке младима у куповини прве стамбене непокретности.
Такође, он је навео да је Република Србија од почетка примене основног закона уредно измиривала обавезе према банкама настале по основу одобрених кредита те да је закључно са 30. априлом 2026. године, корисницима исплаћено више од 500 милиона евра кредита, односно, више од 6.645 корисника добило је одобрење кредита од банака које учествују у програму, док је од 14. марта 2025. године, када је основни закон ступио на снагу, поднето више од 11.500 захтева.
Драган Бабић, представник Министарства финансија - Управе за јавни дуг, у свом излагању образложио је пет предлога закона о давању гаранција Републике Србије у корист пословних банака ради измиривања обавеза ЈП „Србијагас“ Нови Сад по основу кредитних задужења намењених реализацији инфраструктурних пројеката у области гасификације.

Он је навео да се предложене гаранције односе на: кредитно задужење у износу до 75 милиона евра за изградњу разводног гасовода Параћин–Бољевац–Рготина–Неготин–Прахово; кредитно задужење у износу до 20 милиона евра за изградњу разводног гасовода Београд–Ваљево–Лозница; кредитно задужење у износу до 35 милиона евра за извођење радова и инжењерске заштите на деоници гасне интерконекције Србија–Бугарска; кредитна средства у укупном износу до 125 милиона евра за изградњу разводног гасовода Лесковац–Врање са три примопредајне станице; као и на кредитно задужење у износу до 20 милиона евра за гасификацију Златиборског округа.

У наставку излагања истакао је да су наведени пројекти од стратешког значаја за Републику Србију и усмерени на обезбеђивање сигурног и континуираног снабдевања домаћег тржишта природним гасом и навео да су средства за реализацију ових пројеката предвиђена Законом о буџету Републике Србије за 2026. годину, као и да су кредитни аранжмани закључени у складу са чланом 16. став 4. Закона о јавном дугу. Такође, навео је и да су уговорене каматне стопе утврђене појединачним кредитним аранжманима, уз примену EURIBOR-а увећаног за уговорене фиксне марже, док рок отплате кредита износи пет година, укључујући период почека од једне године, са отплатом у тромесечним ратама.
Представник Министарства финансија Стефан Милановић образложио је Предлог закона о потврђивању Уговора о зајму за Пројекат изградње бране са акумулацијом „Памбуковица“ између Републике Србије и Европске банке за обнову и развој. Он је навео да је Законом о буџету Републике Србије за 2026. годину одобрено задуживање код Европске банке за обнову и развој ради финансирања наведеног пројекта, у износу од 66 милиона евра и истакао да је основна намена изградње бране формирање акумулације ради прихватања поплавног таласа у условима наиласка великих вода, као део системског решавања заштите од поплава у сливу Колубаре. У наставку, истакао је да је профил бране предвиђен на реци Уб, у сливу Колубаре, као и да је пројекат од значаја за унапређење система заштите од поплава на том подручју, да је процењени рок за завршетак пројекта 31. децембар 2030. године, у складу са динамиком извођења радова, док је пројектовани век трајања бране 80 година, као и да су 9. априла 2026. године потписани уговор о зајму и уговор о пројекту за реализацију изградње бране са акумулацијом „Памбуковица“, са уговореном каматном стопом у висини шестомесечног EURIBOR-а увећаног за маржу од 1%, у складу са стандардним условима пословања Европске банке за обнову и развој.

Представник Министарства финансија Стефан Милановић образложио је и Предлог закона о потврђивању кредитног аранжмана између Републике Србије и Credit Agricole Corporate and Investment Bank, BNP Paribas и Société Générale ради финансирања изградње и реализације прве фазе Пројекта „Београдски метро“. Он је навео да је, у складу са Споразумом између Владе Републике Србије и Владе Републике Француске о сарадњи у области спровођења приоритетних инфраструктурних пројеката, предвиђена финансијска подршка за реализацију прве фазе Пројекта „Београдски метро“ и истакао да је финансијска конструкција пројекта предвиђена кроз директан зајам француског трезора у максималном износу до 150 милиона евра, као и банкарске кредите у износу до 530 милиона евра, за које гаранције обезбеђују надлежне француске институције. Према овом кредитном аранжману каматна стопа износи шестомесечни EURIBOR увећан за фиксну маржу од 0,75% на годишњем нивоу а крајњи рок за повлачење средстава је 31. децембар 2031. године, који се може продужити писаним споразумом између две стране.
У наставку излагања представник Министарства финансија образложио је и Предлог закона о потврђивању Финансијског протокола, потписаног 29. децембра 2025. године између Владе Републике Србије и Владе Републике Француске, којим је предвиђен директан зајам француског трезора у износу од 150 милиона евра за финансирање изградње прве линије Београдског метроа. С тим у вези истакао је да рок отплате кредита износи 15 година, док фиксна каматна стопа износи 3,84% на годишњем нивоу.
 Према речима представника Министарства финансија Предлогом закона о потврђивању измена и допуна постојећих кредитних аранжмана закључених са Фондом за развој Абу Дабија и Владом Уједињених Арапских Емирата врши се продужење рока отплате главнице до 9. децембра 2027. године, без измене осталих уговорених услова кредита док се предложеним изменама Споразума о зајму са Владом Уједињених Арапских Емирата, који се односи на зајам у износу од једне милијарде америчких долара који је потписан 6. марта 2014. године врши продужење рока отплате главнице до 14. августа 2027. године, без измене осталих уговорених услова зајма.
У дискусији која је уследила учествовали су: Душан Никезић, Пеђа Митровић и Верољуб Арсић, чија су излагања тонски снимана.

Одбор је затим прешао на одлучивање о тач. 1. до 13. дневног реда.
*  *  *


Прва тачка дневног реда: Разматрање Предлога закона о измени Закона о утврђивању гарантне шеме и субвенционисању дела камате као мера подршке младима у куповини прве стамбене непокретности, који је поднела Влада (број 011-1694/26 од 7. маја 2026. године), у начелу

Одбор је већином гласова (10 гласова „за“, двоје није гласало) одлучио да прихвати Предлог закона о измени Закона о утврђивању гарантне шеме и субвенционисању дела камате као мера подршке младима у куповини прве стамбене непокретности и поднео Народној скупштини следећи

И З В Е Ш Т А Ј


Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о измени Закона о утврђивању гарантне шеме и субвенционисању дела камате као мера подршке младима у куповини прве стамбене непокретности.

За известиоца Одбора на седници Народне скупштине одређен је Верољуб Арсић, председник Одбора.

Друга тачка дневног реда: Разматрање Предлога закона о давању гаранције Републике Србије у корист Banca Intesa AD Beograd за измиривање обавеза Јавног предузећа „Србијагас“ Нови Сад, по основу уговора о кредиту ради изградње разводног гасовода Параћин-Бољевац-Рготина-Неготин-Прахово, који је поднела Влада (број 011-1645/26 од 30. априла 2026. године), у начелу

Одбор је једногласно (10 гласова „за“) одлучио да прихвати Предлог закона о давању гаранције Републике Србије у корист Banca Intesa AD Beograd за измиривање обавеза Јавног предузећа „Србијагас“ Нови Сад, по основу уговора о кредиту ради изградње разводног гасовода Параћин-Бољевац-Рготина-Неготин-Прахово и поднео Народној скупштини следећи

И З В Е Ш Т А Ј


Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист Banca Intesa AD Beograd за измиривање обавеза Јавног предузећа „Србијагас“ Нови Сад, по основу уговора о кредиту ради изградње разводног гасовода Параћин-Бољевац-Рготина-Неготин-Прахово.

За известиоца Одбора на седници Народне скупштине одређен је Верољуб Арсић, председник Одбора.

Трећа тачка дневног реда: Разматрање Предлога закона о давању гаранције Републике Србије у корист UniCredit Bank Srbija a.d. Beograd за измиривање обавеза Јавног предузећа „Србијагас“ Нови Сад, по основу уговора о дугорочном инвестиционом кредиту ради изградње разводног гасовода Београд-Ваљево-Лозница, који је поднела Влада (број 011-1646/26 од 30. априла 2026. године), у начелу

Одбор је једногласно (10 гласова „за“) одлучио да прихвати Предлог закона о давању гаранције Републике Србије у корист UniCredit Bank Srbija a.d. Beograd за измиривање обавеза Јавног предузећа „Србијагас“ Нови Сад, по основу уговора о дугорочном инвестиционом кредиту ради изградње разводног гасовода Београд-Ваљево-Лозница и поднео Народној скупштини следећи

И З В Е Ш Т А Ј


Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист UniCredit Bank Srbija a.d. Beograd за измиривање обавеза Јавног предузећа „Србијагас“ Нови Сад, по основу уговора о дугорочном инвестиционом кредиту ради изградње разводног гасовода Београд-Ваљево-Лозница.


За известиоца Одбора на седници Народне скупштине одређен је Верољуб Арсић, председник Одбора.


Четврта тачка дневног реда: Разматрање Предлога закона о давању гаранције Републике Србије у корист OTP banka Srbija a.d. Novi Sad за измиривање обавеза Јавног предузећа „Србијагас“ Нови Сад, по основу уговора о дугорочном инвестиционом кредиту за извођење радова инжењерске заштите на деоници гасне интерконекције Србија-Бугарска, који је поднела Влада (број 011-1647/26 од 30. априла 2026. године), у начелу

Одбор је једногласно (10 гласова „за“) одлучио да прихвати Предлог закона о давању гаранције Републике Србије у корист OTP banka Srbija a.d. Novi Sad за измиривање обавеза Јавног предузећа „Србијагас“ Нови Сад, по основу уговора о дугорочном инвестиционом кредиту за извођење радова инжењерске заштите на деоници гасне интерконекције Србија-Бугарска и поднео Народној скупштини следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист OTP banka Srbija a.d. Novi Sad за измиривање обавеза Јавног предузећа „Србијагас“ Нови Сад, по основу уговора о дугорочном инвестиционом кредиту за извођење радова инжењерске заштите на деоници гасне интерконекције Србија-Бугарска.

За известиоца Одбора на седници Народне скупштине одређен је Верољуб Арсић, председник Одбора.


Пета тачка дневног реда: Разматрање Предлога закона о давању гаранције Републике Србије у корист Banca Intesa AD Beograd, UniCredit bank Srbja a.d. Beograd и OTP banka Srbija a.d. Novi Sad за измиривање обавеза Јавног предузећа „Србијагас“ Нови Сад , по основу уговора о дугорочном инвестиционом кредиту ради изградње разводног гасовода Лесковац-Врање и три примопредајне станице, који је поднела Влада (број 011-1649/26 од 30. априла 2026. године), у начелу

Одбор је једногласно (10 гласова „за“) одлучио да прихвати Предлог закона о давању гаранције Републике Србије у корист Banca Intesa AD Beograd, UniCredit bank Srbja a.d. Beograd и OTP banka Srbija a.d. Novi Sad за измиривање обавеза Јавног предузећа „Србијагас“ Нови Сад, по основу уговора о дугорочном инвестиционом кредиту ради изградње разводног гасовода Лесковац-Врање и три примопредајне станице и поднео Народној скупштини следећи
И З В Е Ш Т А Ј


Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист Banca Intesa AD Beograd, UniCredit bank Srbja a.d. Beograd и OTP banka Srbija a.d. Novi Sad за измиривање обавеза Јавног предузећа „Србијагас“ Нови Сад, по основу уговора о дугорочном инвестиционом кредиту ради изградње разводног гасовода Лесковац-Врање и три примопредајне станице.

За известиоца Одбора на седници Народне скупштине одређен је Верољуб Арсић, председник Одбора.


Шеста тачка дневног реда: Разматрање Предлога закона о давању гаранције Републике Србије у корист Банке Поштанска штедионица акционарско друштво Београд за измиривање обавеза Јавног предузећа „Србијагас“ Нови Сад, по основу уговора о дугорочном кредиту ради гасификације Златиборског округа, који је поднела Влада (број 011-1650/26 од 30. априла 2026. године), у начелу

Одбор је једногласно (10 гласова „за“) одлучио да прихвати Предлог закона о давању гаранције Републике Србије у корист Банке Поштанска штедионица акционарско друштво Београд за измиривање обавеза Јавног предузећа „Србијагас“ Нови Сад, по основу уговора о дугорочном кредиту ради гасификације Златиборског округа и поднео Народној скупштини следећи

И З В Е Ш Т А Ј


Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист Банке Поштанска штедионица акционарско друштво Београд за измиривање обавеза Јавног предузећа „Србијагас“ Нови Сад, по основу уговора о дугорочном кредиту ради гасификације Златиборског округа.


За известиоца Одбора на седници Народне скупштине одређен је Верољуб Арсић, председник Одбора.


Седма тачка дневног реда: Разматрање Предлога закона о потврђивању Уговора о кредитном аранжману купца између Републике Србије коју заступа Влада Републике Србије поступајући преко Министарства финансија у својству Зајмопримца аранжиран од стране BNP Paribas, Credit Agricolе Corporate and Investment Bank и Societe Generale у својству Овлашћених водећих аранжера са Credit Agicolе Corporate and Investment Bank у својству Банке за глобалну координацију и документацију и Credit Agricolе Corporate and Investment Bank у својству Агента EСА и Кредитног аранжмана и Societe Generale у својству Агента животне и друштвене средине и Координатора зеленог зајма и Финансијских институција наведених у Делу 1 Прилога 1 у својству Првобитних зајмодавца, који је поднела Влада (број 011-1579/26 од 24. априла 2026. године)

Одбор је једногласно (10 гласова „за“) одлучио да прихвати Предлог закона о потврђивању Уговора о кредитном аранжману купца између Републике Србије коју заступа Влада Републике Србије поступајући преко Министарства финансија у својству Зајмопримца аранжиран од стране BNP Paribas, Credit Agricolе Corporate and Investment Bank и Societe Generale у својству Овлашћених водећих аранжера са Credit Agicolе Corporate and Investment Bank у својству Банке за глобалну координацију и документацију и Credit Agricolе Corporate and Investment Bank у својству Агента EСА и Кредитног аранжмана и Societe Generale у својству Агента животне и друштвене средине и Координатора зеленог зајма и Финансијских институција наведених у Делу 1 Прилога 1 у својству Првобитних зајмодавца и поднео Народној скупштини следећи
И З В Е Ш Т А Ј


Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о кредитном аранжману купца између Републике Србије коју заступа Влада Републике Србије поступајући преко Министарства финансија у својству Зајмопримца аранжиран од стране BNP Paribas, Credit Agricolе Corporate and Investment Bank и Societe Generale у својству Овлашћених водећих аранжера са Credit Agicolе Corporate and Investment Bank у својству Банке за глобалну координацију и документацију и Credit Agricolе Corporate and Investment Bank у својству Агента EСА и Кредитног аранжмана и Societe Generale у својству Агента животне и друштвене средине и Координатора зеленог зајма и Финансијских институција наведених у Делу 1 Прилога 1 у својству Првобитних зајмодавца.

За известиоца Одбора на седници Народне скупштине одређен је Верољуб Арсић, председник Одбора.

Осма тачка дневног реда: Разматрање Предлога закона о потврђивању Измене и допуне бр. 2 Уговора о зајму потписаног између Фонда за развој Абу Дабија и Владе Републике Србије за финансирање подршке буџету Републике Србије, који је поднела Влада (број 011-1580/26 од 24. априла 2026. године)

Одбор је једногласно (10 гласова „за“) одлучио да прихвати Предлог закона о потврђивању Измене и допуне бр. 2 Уговора о зајму потписаног између Фонда за развој Абу Дабија и Владе Републике Србије за финансирање подршке буџету Републике Србије и поднео Народној скупштини следећи
И З В Е Ш Т А Ј


Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Измене и допуне бр. 2 Уговора о зајму потписаног између Фонда за развој Абу Дабија и Владе Републике Србије за финансирање подршке буџету Републике Србије.


За известиоца Одбора на седници Народне скупштине одређен је Верољуб Арсић, председник Одбора.

Девета тачка дневног реда: Разматрање Предлога закона о потврђивању Измене и допуне бр. 2 Споразума о зајму од стране и између Владе Уједињених Арапских Емирата Абу Даби Фонда за развој (Зајмодавац) и Владе Републике Србије (Зајмопримац) у вези са зајмом у износу од 1.000.000.000 америчких долара, који је поднела Влада (број 011-1581/26 од 24. априла 2026. године)

Одбор је једногласно (10 гласова „за“) одлучио да прихвати Предлог закона о потврђивању Измене и допуне бр. 2 Споразума о зајму од стране и између Владе Уједињених Арапских Емирата Абу Даби Фонда за развој (Зајмодавац) и Владе Републике Србије (Зајмопримац) у вези са зајмом у износу од 1.000.000.000 америчких долара и поднео Народној скупштини следећи

И З В Е Ш Т А Ј


Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Измене и допуне бр. 2 Споразума о зајму од стране и између Владе Уједињених Арапских Емирата Абу Даби Фонда за развој (Зајмодавац) и Владе Републике Србије (Зајмопримац) у вези са зајмом у износу од 1.000.000.000 америчких долара.


За известиоца Одбора на седници Народне скупштине одређен је Верољуб Арсић, председник Одбора.

Десета тачка дневног реда: Разматрање Предлога закона о потврђивању Уговора о зајму уз финансијски протокол потписан дана 19. децембра 2025. године, између Владе Републике Србије и Владе Републике Француске, између Републике Србије коју представља Влада Републике Србије поступајући преко Министарства финансија као Зајмопримца и Bpifrance Assurance Export који поступа у име, за рачун и под контролом Владе Републике Француске као Зајмодавца, који је поднела Влада (број 011-1583/26 од 24. априла 2026. године)

Одбор је једногласно (10 гласова „за“) одлучио да прихвати Предлог закона о потврђивању Уговора о зајму уз финансијски протокол потписан дана 19. децембра 2025. године, између Владе Републике Србије и Владе Републике Француске, између Републике Србије коју представља Влада Републике Србије поступајући преко Министарства финансија као Зајмопримца и Bpifrance Assurance Export који поступа у име, за рачун и под контролом Владе Републике Француске као Зајмодавца и поднео Народној скупштини следећи
И З В Е Ш Т А Ј


Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о зајму уз финансијски протокол потписан дана 19. децембра 2025. године, између Владе Републике Србије и Владе Републике Француске, између Републике Србије коју представља Влада Републике Србије поступајући преко Министарства финансија као Зајмопримца и Bpifrance Assurance Export који поступа у име, за рачун и под контролом Владе Републике Француске као Зајмодавца.


За известиоца Одбора на седници Народне скупштине одређен је Верољуб Арсић, председник Одбора.


Једанаеста тачка дневног реда: Разматрање Предлога закона о потврђивању Уговора о зајму (Пројекат изградње бране са акумулацијом Памбуковица) између Републике Србије и Европске банке за обнову и развој, који је поднела Влада (број 011-1654/26 од 30. априла 2026. године)

Одбор је једногласно (10 гласова „за“) одлучио да прихвати Предлог закона о потврђивању Уговора о зајму (Пројекат изградње бране са акумулацијом Памбуковица) између Републике Србије и Европске банке за обнову и развој и поднео Народној скупштини следећи
И З В Е Ш Т А Ј


Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о зајму (Пројекат изградње бране са акумулацијом Памбуковица) између Републике Србије и Европске банке за обнову и развој.


За известиоца Одбора на седници Народне скупштине одређен је Верољуб Арсић, председник Одбора.


Дванаеста тачка дневног реда: Утврђивање Предлога одлуке о престанку функције председника Републичке комисије за заштиту права у поступцима јавних набавки
Одбор је једногласно (10 гласова „за“) утврдио Предлог одлуке о престанку функције председника Републичке комисије за заштиту права у поступцима јавних набавки Хани Хукић, истеком периода на који је бирана и избором новог председника Републичке комисије за заштиту права у поступцима јавних набавки, 23. априла 2026. године. 

За представника предлагача на седници Народне скупштине одређен је Верољуб Арсић, председник Одбора.

Тринаеста тачка дневног реда: Утврђивање Предлога одлуке о престанку функције члана Републичке комисије за заштиту права у поступцима јавних набавки
Одбор је једногласно (10 гласова „за“) утврдио Предлог одлуке о престанку функције члана Републичке комисије за заштиту права у поступцима јавних набавки Мерсихи Марковић, истеком периода на који је бирана и избором новог члана Републичке комисије за заштиту права у поступцима јавних набавки, 23. априла 2026. године. 

За представника предлагача на седници Народне скупштине одређен је Верољуб Арсић, председник Одбора.

*  *  *


Седница је завршена у 12,15 часова.


Седница је тонски снимана.

       СЕКРЕТАР                                                                                           
     ПРЕДСЕДНИК 

 Тијана Игњатовић                                                                                            Верољуб Арсић

